
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	10 februarie 2014

	Nr.
	4c-7/33


RAPORT  DE  ÎNLOCUIRE
asupra proiectului de Lege pentru modificarea și completarea Legii nr.52/2011 privind exercitarea unor activități cu caracter ocazional desfășurate de zilieri și a Legii nr.416/2001 privind venitul minim garantat
În temeiul art.70 din Regulamentul Camerei Deputaţilor, republicat, proiectul de Lege pentru modificarea și completarea Legii nr.52/2011 privind exercitarea unor activități cu caracter ocazional desfășurate de zilieri și a Legii nr.416/2001 privind venitul minim garantat a fost retrimis Comisiei pentru muncă şi protecţie socială, prin adresa 
nr. PLx 507/2013 din 4 februarie 2014, în vederea reexaminării şi întocmirii unui nou raport.

În urma reluării dezbaterilor în şedinţa din 5 februarie 2014, membrii Comisiei au hotărât, cu unanimitate de voturi, adoptarea proiectului de lege cu amendamente şi întocmirea unui raport de înlocuire.
Menţionăm că prezentul raport înlocuieşte raportul comisiei depus cu nr.4c-7/655 în data de 12 decembrie 2013.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.871/12.08.2013)

· avizul favorabil al Comisiei juridice, de disciplină şi imunităţi (nr.4c-11/1351/9.12.2013)

· avizul favorabil al Comisiei pentru egalitatea de şanse pentru femei şi bărbaţi (nr.37/441/19.11.2013).
Proiectul de lege are ca obiect de reglementare modificarea şi completarea Legii nr.52/2011 privind exercitarea unor activități cu caracter ocazional desfășurate de zilieri, în sensul extinderii ariei beneficiarului de lucrări, care poate fi şi o persoană fizică autorizată sau întreprinzătorul titular al întreprinderii individuale sau familiale. De asemenea, se prevede redefinirea caracterului ocazional al activităţilor necalificate şi se completează regimul sancţionator contravenţional referitor la faptele săvârşite de beneficiar.
Totodată, se prevede modificarea Legii nr.416/2001 privind venitul minim garantat, în sensul ca veniturile realizate din activităţi necalificate de către persoanele fizice apte de muncă din familiile beneficiare de ajutor social, să nu fie luate în considerare la menţinerea dreptului de ajutor social.
Comisia propune Plenului Camerei Deputaţilor adoptarea cu amendamente a proiectului de lege, pentru îmbunătăţirea cadrului legal privind desfăşurarea activităţilor cu caracter ocazional de către zilieri, precum şi în vederea încurajării beneficiarilor de ajutor social pentru desfăşurarea de activităţi aducătoare de venituri, care să ducă în final la creşterea ratei de ocupare a acestei categorii de populaţie.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbateri a participat, în conformitate cu prevederile art.55 din Regulamentul Camerei Deputaţilor, republicat, doamna Georgeta Bratu, Secretar de Stat în cadrul Ministerului Muncii, Familiei, Protecţiei Sociale şi Persoanelor Vârstnice.
La lucrările comisiei şi-au înregistrat prezenţa 23 deputaţi, din totalul de 24 membri ai comisiei.

Raportul comisiei a fost adoptat cu unanimitate de voturi.

Proiectul de lege a fost adoptat de Senat în şedinţa din 11 noiembrie 2013.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 

În urma finalizării dezbaterilor, Comisia propune adoptarea proiectului de lege cu amendamentele redate în anexa la prezentul raport. 

Mihăiţă Găină

Consilier parlamentar Sorina Szabo
Expert parlamentar Lidia Vlădescu
Anexa 

Amendamente admise:
În urma finalizării dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text act normativ de bază

Legea nr.52/2011
	Text adoptat de Senat
	Text propus de Comisie

(autorul amendamentului)
	Motivare

amendamente

	1. 
	__
	Titlul Legii

Lege pentru modificarea şi completarea Legii nr.52/2011 privind exercitarea unor activităţi cu caracter ocazional desfăşurate de zilieri şi a Legii nr.416/2001 privind venitul minim garantat

	Lege pentru modificarea şi completarea Legii nr.52/2011 privind exercitarea unor activităţi cu caracter ocazional desfăşurate de zilieri, precum şi pentru modificarea art.8 alin.(1) din Legea nr.416/2001 privind venitul minim garantat
Autor: domnul deputat Florin Iordache


	Pentru respectarea normelor de tehnică legislativă, având în vedere modificările aduse prin prezentul raport.



	2. 
	__
	Art.I. - Legea nr.52/2011 privind exercitarea unor activităţi cu caracter ocazional desfăşurate de zilieri, publicată în Monitorul Oficial al României, Partea I, nr.276 din 20 aprilie 2011, cu modificările şi completările ulterioare, se modifică şi se completează după cum urmează:
	Nemodificat
	

	3. 
	Art. 1 - În înţelesul prezentei legi, următorii termeni se definesc după cum urmează:

a) zilier - persoana fizică ce are capacitate de muncă şi care desfăşoară activităţi necalificate, cu caracter ocazional, pentru un beneficiar. Pot desfăşura activităţi cu caracter ocazional persoanele fizice, cetăţeni români sau străini, în condiţiile legii;

b) beneficiar de lucrări, denumit în continuare beneficiar - persoana fizică, persoana juridică, persoana fizică autorizată şi întreprinzătorul persoană fizică titular al întreprinderii individuale, întreprinderii familiale, pentru care zilierul execută activităţi necalificate cu caracter ocazional;
c) Registrul de evidenţă a zilierilor - registrul cu regim special întocmit de către beneficiar pentru a ţine evidenţa zilnică a zilierilor.


	1. Articolul 1 va avea următorul cuprins:

„Art.1.- (1) În înţelesul prezentei legi, următorii termeni se definesc după cum urmează:
a) zilier - persoana fizică ce are capacitate de muncă şi care desfăşoară activităţi necalificate cu caracter ocazional, pentru un beneficiar, contra unei remuneraţii;
b) beneficiar de lucrări, denumit în continuare beneficiar - persoana juridică, persoana fizică autorizată, întreprinderea individuală, întreprinderea familială, pentru care zilierul desfăşoară activităţi necalificate cu caracter ocazional. Instituţiile publice nu au calitatea de beneficiari în sensul prevăzut de prezenta lege;
c) registrul de evidenţă a zilierilor, denumit în continuare Registru - registru cu regim special, întocmit de către beneficiar pentru a ţine evidenţa zilnică a zilierilor;

d) activităţi cu caracter ocazional – activităţile care se desfăşoară în mod întâmplător, sporadic sau accidental, care nu au caracter permanent.
(2) Pot desfăşura activităţi necalificate cu caracter ocazional şi cetăţenii altor state sau apatrizii care au domiciliul sau, după caz, reşedinţa în România, în condiţiile legislaţiei române.
(3) Instituţiile publice nu au calitatea de beneficiari în sensul prevăzut de prezenta lege.”

	1. Articolul 1 se modifică şi va avea următorul cuprins:

„Art.1. - (1) În înţelesul prezentei legi, următorii termeni se definesc după cum urmează:
a) zilier - persoana fizică, cetăţean român sau străin, ce are capacitate de muncă şi care desfăşoară activităţi necalificate cu caracter ocazional, pentru un beneficiar, contra unei remuneraţii;
b) beneficiar de lucrări, denumit în continuare beneficiar - persoana juridică, persoana fizică autorizată, întreprinderea individuală, întreprinderea familială, pentru care zilierul desfăşoară activităţi necalificate cu caracter ocazional. 

c) registrul de evidenţă a zilierilor, denumit în continuare Registru - registru cu regim special, întocmit de către beneficiar pentru a ţine evidenţa zilnică a zilierilor;
d) activităţi cu caracter ocazional – activităţile care se desfăşoară în mod întâmplător, sporadic sau accidental, care nu au caracter permanent.
(2) Pot desfăşura activităţi necalificate cu caracter ocazional şi cetăţenii altor state sau apatrizii care au domiciliul sau, după caz, reşedinţa în România, în condiţiile legislaţiei române.
(3) Instituţiile publice nu au calitatea de beneficiari în sensul prevăzut de prezenta lege, cu excepţia serviciilor de gospodărire comunală gestionate direct de consiliile locale, cum ar fi sere, spaţii verzi şi grădini zoologice.
Autor: domnul deputat Adrian Solomon.

	Pentru claritatea textului.

Textul se regăseşte la alin.(3).

În gestionarea unor astfel de servicii apare necesitatea suplimentării forţei de muncă necalificată în activităţi cu caracter ocazional, iar consiliile locale nu pot angaja personal datorită blocării posturilor şi nu pot fi private de efectele benefice ale acestei legi.


	4. 
	Art.2. - 53/2003Prin derogare de la prevederile Legii nr. -Codul muncii, cu modificările şi completările ulterioare, prezenta lege reglementează modul în care zilierii pot executa activităţi cu caracter ocazional.


	2. Articolul 2 va avea următorul cuprins:

„Art.2. - Prin derogare de la prevederile Legii nr.53/2003- Codul muncii, republicată, cu modificările şi completările ulterioare, prezenta lege reglementează modul în care zilierii pot desfăşura activităţi necalificate cu caracter ocazional, sub forma raporturilor de muncă.”


	2. Articolul 2 se modifică şi va avea următorul cuprins:

Text nemodificat 
	Pentru respectarea normelor de tehnică legislativă.

	5. 
	Art.3. - Raportul dintre zilier şi beneficiar se stabileşte fără încheierea unui contract de muncă.


	3. Articolul 3 va avea următorul cuprins:

„Art.3.- (1) Raportul de muncă dintre zilier şi beneficiar se stabileşte în condiţiile prevăzute la art.2, prin acordul de voinţă a părţilor, fără încheierea, în formă scrisă, a unui contract individual de muncă.
(2) O persoană poate desfăşura activităţi ca zilier numai dacă a împlinit vârsta de cel puţin 16 ani.
(3) Minorii cu vârsta cuprinsă între 15 şi 16 ani pot desfăşura activitate ca zilieri numai cu acordul părinţilor sau a reprezentanţilor legali. Acordul părinţilor/reprezentanţilor legali se exprimă în formă autentică, cu precizarea activităţilor care urmează să se desfăşoare de către minor/minori şi se consemnează de către beneficiar în Registru. Modelul de acord se stabileşte prin ordin al ministrului muncii, familiei, protecţiei sociale şi persoanelor vârstnice.
(4) Lucrătorii minori, respectiv minorii în vârstă de cel puţin 15 ani şi de cel mult 18 ani desfăşoară, ca zilieri, numai activităţi potrivite cu dezvoltarea lor fizică şi aptitudinile de care dau dovadă, dacă astfel nu le sunt încălcate dreptul la dezvoltare fizică, mentală, spirituală, morală şi socială, dreptul la educaţie, şi nu le este periclitată starea de sănătate.”

	3. Articolul 3 se modifică şi va avea  următorul cuprins:

Alin.(1) – (2) nemodificate
(3) Prin excepţie de la prevederile alin.(2), minorii cu vârsta cuprinsă între 15 şi 16 ani pot desfăşura activitate ca zilieri numai cu acordul părinţilor sau a reprezentanţilor legali.
Alin.(4) nemodificat

Autor: domnul deputat Florin Iordache
	Pentru respectarea normelor de tehnică legislativă.
Pentru respectarea normelor de tehnică legislativă.
Cererea de exprimare a acordului în forma autentică este excesivă.

	6. 
	CAPITOLUL II 
Procedura de exercitare a unor activităţi de către zilieri

	4. Titlul Capitolului II va avea următorul cuprins:
„Desfăşurarea activităţilor de către zilieri”

	4. Titlul Capitolului II se modifică şi va avea următorul cuprins:

„Desfăşurarea activităţilor de către zilieri”

Autor: domnul deputat Adrian Solomon


	Pentru respectarea normelor de tehnică legislativă.

	7. 
	Art.5 alin.(2) lit.d) şi e)
d) să asigure instruirea şi informarea zilierului cu privire la activitatea pe care urmează să o presteze, riscurile şi pericolele la care poate fi expus în exercitarea activităţii, precum şi cu privire la drepturile zilierului, în condiţiile prevăzute de prezenta lege. Instruirea are loc zilnic, înainte de începerea activităţii;
e) să plătească zilierului, la sfârşitul fiecărei zile de lucru, remuneraţia convenită. Plata remuneraţiei se poate realiza şi la sfârşitul perioadei activităţii, numai cu acordul scris al părţilor;


	5. La articolul 5 alineatul (2), literele d) şi e) vor avea următorul cuprins:
„d) să asigure informarea zilierului cu privire la activitatea pe care urmează să o presteze, precum şi cu privire la drepturile şi obligaţiile sale;
e) să plătească zilierului remuneraţia cuvenită, prin orice mijloc de plată admis de lege, la sfârşitul fiecărei zile; plata remuneraţiei se poate realiza cel mai târziu la sfârşitul săptămânii sau al perioadei de desfăşurare a activităţii, numai cu acordul exprimat în scris de către zilier şi beneficiar; modalitatea de plată electronică şi aspectele care privesc plata remuneraţiei se stabilesc prin normele metodologice de aplicare a prezentei legi.”


	5. La articolul 5 alineatul (2), literele d) şi e) se modifică şi vor avea următorul cuprins:
Lit.d) – e) nemodificate

Autor: domnul deputat Adrian Solomon


	Pentru respectarea normelor de tehnică legislativă.

	8. 
	Art.5 alin.(2) lit.f)

f) să asigure, pe propria cheltuială, echipamente de lucru şi de protecţie care se impun datorită naturii şi specificului activităţii desfăşurate de zilier.


	6. La articolul 5 alineatul (2), litera f) se abrogă.

	Nemodificat
	

	9. 
	
	7. La articolul 5, după alineatul (2) se introduce un alineat nou, alin.(21), cu următorul cuprins:

„(21) În domeniul securităţii şi sănătăţii în muncă, beneficiarul are următoarele obligaţii:
a) să asigure securitatea şi sănătatea în muncă a zilierilor;
b) să asigure instruirea zilierului, înainte de începerea activităţii şi/sau la schimbarea locului de muncă, cu privire la pericolele la care poate fi expus şi la măsurile de prevenire şi protecţie pe care trebuie să le respecte;
c) să solicite zilierilor asumarea pe propria răspundere, prin semnătură, că starea sănătăţii le permite desfăşurarea activităţilor repartizate de beneficiar;
d) să pună la dispoziţie zilierilor echipamente de muncă adecvate, care nu pun în pericol securitatea şi sănătatea acestora;
e) să asigure, în mod gratuit, echipamente individuale de protecţie adecvate activităţii desfăşurate de zilieri;
f) să comunice de îndată, către inspectoratul teritorial de muncă pe raza căruia s-a produs, orice eveniment în care au fost implicaţi zilieri;

g) să înregistreze accidentele de muncă suferite de zilieri în timpul activităţii; modalitatea de înregistrare se stabileşte prin normele metodologice de aplicare a prezentei legi.”


	7. La articolul 5, după alineatul (2) se introduce un alineat nou, alineatul (3), cu următorul cuprins:
„(3) În domeniul securităţii şi sănătăţii în muncă, beneficiarul are următoarele obligaţii:
Lit.a) - g) nemodificate

Autori: membrii comisiei
	Pentru respectarea normelor de tehnică legislativă, întrucât articolul 5 din textul în vigoare are două alineate.

	10. 
	
	8. După articolul 5 se introduce un articol nou, art.51, cu următorul cuprins:

.
„Art.51. - Cercetarea evenimentului în care au fost implicaţi zilieri se realizează de către inspectoratul teritorial de muncă pe raza căruia acesta s-a produs.”

	8. După articolul 5 se introduce un articol nou, articolul 51, cu următorul cuprins:
Nemodificat
	Pentru respectarea normelor de tehnică legislativă.

	11. 
	
	9. După articolul 8 se introduce un nou articol, art.81 , cu următorul cuprins:

„Art.81. - În situaţia producerii unui eveniment care are ca urmare accidentarea/decesul zilierului, beneficiarul este obligat să asigure cheltuielile necesare îngrijirilor medicale/înmormântării din fonduri proprii, în cazul în care evenimentul s-a produs din vina beneficiarului.”

	9. După articolul 8 se introduce un nou articol, articolul 81, cu următorul cuprins:
Nemodificat 
	Pentru respectarea normelor de tehnică legislativă.

	12. 
	Art.9 alin.(2)-(3)
(2) Cuantumul remuneraţiei brute orare stabilite de părţi nu poate fi mai mic de 2 lei/oră şi nici mai mare de 10 lei/oră şi se acordă la sfârşitul fiecărei zile de lucru, înainte de semnarea în Registrul de evidenţă a zilierilor de către zilier şi beneficiar.
(3) Dovada plăţii remuneraţiei zilnice se face prin semnătura zilierului în Registrul de evidenţă a zilierilor.


	10. La articolul 9, alineatele (2) şi (3) vor avea următorul cuprins:
„(2) Cuantumul remuneraţiei brute orare stabilite de părţi nu poate fi mai mic decât valoarea/oră a salariului de bază minim brut pe ţară garantat în plată şi se acordă la sfârşitul fiecărei zile de lucru sau la sfârşitul săptămânii, înainte de semnarea în Registru de către zilier şi beneficiar.
(3) Dovada plăţii remuneraţiei se face prin semnătura zilierului în Registru.”


	10. La articolul 9, alineatele (2) şi (3) se modifică şi vor avea următorul cuprins:

Alin.(2)-(3) nemodificate
	Pentru respectarea normelor de tehnică legislativă.

	13. 
	Art.10. - (1) Zilierul care se angajează la prestarea muncii în baza prezentei legi se presupune că este apt pentru prestarea acelei munci.

(2) Zilierul are dreptul să beneficieze de echipament de protecţie şi de mijloacele tehnice necesare desfăşurării activităţii.

319/2006(3) Instruirea prevăzută la art. 5 alin. (2) lit. d) se va consemna în fişa de instruire colectivă, conform modelului prevăzut în anexa nr. 12 la Normele metodologice de aplicarea prevederilor Legii securităţii şi sănătăţii în muncă nr. , aprobate prin Hotărârea Guvernului nr.1.425/2005, cu modificările şi completările ulterioare, şi în conformitate cu art. 5 lit. c) din Legea nr.319/2006, cu modificările şi completările ulterioare.


	11. Articolul 10 va avea următorul cuprins:
„Art.10. - (1) Zilierii au următoarele obligaţii în domeniul securităţii şi sănătăţii în muncă:
a) să îşi însuşească şi să respecte măsurile de prevenire şi protecţie stabilite de beneficiar;
b) să utilizeze corect echipamentele de muncă puse la dispoziţie de către beneficiar;
c) să utilizeze corect echipamentul individual de protecţie acordat şi, după utilizare, să îl înapoieze sau să îl pună la locul destinat pentru păstrare;
d) să nu procedeze la scoaterea din funcţiune, la modificarea, schimbarea sau înlăturarea arbitrară a dispozitivelor de securitate proprii ale echipamentelor de muncă;
e) să comunice imediat, beneficiarului, orice situaţie de muncă despre care au motive întemeiate să o considere un pericol pentru securitatea şi sănătatea zilierilor;
f) să pună la dispoziţia inspectorilor de muncă informaţiile şi documentele solicitate cu ocazia controlului.
(2) Beneficiarul care foloseşte minori în vârstă de cel puţin 15 ani şi de cel mult 18 ani, pentru desfăşurarea de activităţi necalificate cu caracter ocazional, are obligaţia de a respecta toate dispoziţiile legale privitoare la protecţia minorilor la locul de muncă.”


	11. Articolul 10 se modifică şi va avea următorul cuprins:
Alin.(1) – (2) nemodificate
	Pentru respectarea normelor de tehnică legislativă.

	14. 
	Art.11. - (1) Se pot presta activităţi cu caracter ocazional în următoarele domenii:

a) agricultură;

b) vânătoare şi pescuit;

c) silvicultură, exclusiv exploatări forestiere;

d) piscicultură şi acvacultură;

e) pomicultură şi viticultură;

f) apicultură;

g) zootehnie;
h) spectacole, producţii cinematografice şi audiovizuale, publicitate, activităţi cu caracter cultural;
i) manipulări de mărfuri;


	12. La articolul 11, alineatul (1) va avea următorul cuprins:

„Art.11. - (1) Munca necalificată cu caracter ocazional se poate presta în următoarele domenii prevăzute în Clasificarea activităţilor din economia naţională, actualizată:
a) agricultură, vânătoare şi servicii anexe - diviziunea 01;
b) silvicultură, cu excepţia exploatări forestiere - diviziunea 02;
c) pescuit şi acvacultură - diviziunea 03;
d) tratarea şi eliminarea deşeurilor nepericuloase - clasa 3821;
e) recuperarea materialelor - grupa 383;
f) comerţ cu ridicata al produselor agricole brute şi al animalelor vii -grupa 462;
g) activităţi de organizare a expoziţiilor, târgurilor şi congreselor - grupa 823;
h) publicitate - grupa731;
i) activităţi de interpretare artistică-spectacole - clasa 9001, activităţi suport pentru interpretarea artistică-spectacole - clasa 9002 şi activităţi de gestionare a sălilor de spectacole - clasa 9004;
j) activităţi de cercetare-dezvoltare în ştiinţe sociale şi umaniste - clasa 7220 (săpături arheologice).”
__
	12. La articolul 11, alineatul (1) se modifică şi va avea următorul cuprins:

„Art.11. - (1) Munca necalificată cu caracter ocazional se poate presta în următoarele domenii prevăzute în Clasificarea activităţilor din economia naţională, actualizată:

a) agricultură, vânătoare şi servicii anexe, cu excepţia crescătorilor de animale în sistem semi-liber, tradiţional şi transhumanţă - diviziunea 01;
b) silvicultură, cu excepţia exploatări forestiere - diviziunea 02;
c) pescuit şi acvacultură - diviziunea 03;
d) colectarea, tratarea şi eliminarea deşeurilor nepericuloase - clasa 3821 şi 3811;
e) recuperarea materialelor - grupa 383;

f) comerţ cu ridicata al produselor agricole brute şi al animalelor vii -grupa 462;
g) activităţi de organizare a expoziţiilor, târgurilor şi congreselor - grupa 823;
h) publicitate - grupa731;
i) activităţi de interpretare artistică-spectacole - clasa 9001, activităţi suport pentru interpretarea artistică-spectacole - clasa 9002 şi activităţi de gestionare a sălilor de spectacole - clasa 9004;
j) activităţi de cercetare-dezvoltare în ştiinţe sociale şi umaniste - clasa 7220 (săpături arheologice).
k) activităţi desfăşurate în sere, spaţii verzi, parcuri şi grădini zoologice - cod 0141.”
Autori: domnii deputaţi Florin Iordache şi Adrian Solomon

	În domeniul creşterii animalelor în sistem semi-liber nu pot fi îndeplinite formalităţile de evidenţă pentru desfăşurarea acestor activităţi.

Pentru a acoperii toate activităţile din domeniul respectiv.

Pentru corelare cu amendamentul de la art. 1 alin.(3).

	15. 
	Art. 12 - (1)Următoarele fapte săvârşite de beneficiar constituie contravenţii şi se sancţionează după cum urmează:

a) încălcarea prevederilor art. 4 şi 9, cu amendă de la 4.000 lei la 10.000 lei;
b) încălcarea prevederilor art. 5 alin. (2)lit. a)-d) şi f), art. 7 alin. (1) şi (2) şi art. 10 alin. (2), cu amendă de la 3.000 lei la 6.000 lei;
c) încălcarea prevederilor art. 6, cu amendă de 20.000 lei şi interzicerea utilizării zilierilor pe toată durata de existenţă a beneficiarului.


	13. La articolul 12, alineatul (1) va avea următorul cuprins:

„Art.12.- (1) Următoarele fapte săvârşite de beneiiciar constituie contravenţii şi se sancţionează după cum urmează:

a) încălcarea prevederilor art.9 alin.(2), cu amendă de 10.000 lei;
b) încălcarea prevederilor art.5 alin.(2) lit.a)-d), alin.(21) lit.e)-h) şi art.7 alin.(1) şi (2), cu amendă de 6.000 lei;
c) încălcarea prevederilor art.6, cu amendă de 20.000 lei şi interzicerea utilizării zilierilor pe toată durata de existenţă a beneficiarului;

d) beneficiarul care foloseşte zilieri pentru alte activităţi decât cele expres reglementate de prezenta lege se sancţionează cu amendă de la 10.000 la 20.000 lei;
e) beneficiarul care foloseşte zilieri pentru desfăşurarea de activităţi necalificate cu caracter ocazional fără respectarea dispoziţiilor art.4, se sancţionează cu amenda de 6.000 lei.”


	13. La articolul 12, alineatul (1) se modifică şi va avea următorul cuprins:

„Art.12.- (1) Următoarele fapte săvârşite de beneficiar constituie contravenţii şi se sancţionează după cum urmează:

Lit.a) nemodificată
b) încălcarea prevederilor art.5 alin.(2) lit.a)-d), art.5 alin.(3) lit.e)-g) şi art.7 alin.(1) şi (2), cu amendă de 6.000 lei;
lit.c) – e) nemodificate
Autor: domnul deputat Adrian Solomon


	Corelare cu amendamentul propus şi pentru o trimitere corectă, întrucât articolul 5 din textul în vigoare are 3 alineate.

	16. 
	Art.13. - Constatarea contravenţiilor şi aplicarea sancţiunilor se efectuează de către inspectorii de muncă şi Agenţia Naţională de Administrare Fiscală.

__
	14. Articolul 13 va avea următorul cuprins:
“Art.13. - (1) Constatarea contravenţiilor şi aplicarea sancţiunilor prevăzute la art.12 alin.(1) lit.a), b), d) şi e) se realizează de către inspectorii de muncă.
(2) Constatarea contravenţiei şi aplicarea sancţiunii prevăzute la art.12 alin.(1) lit.c) se realizează de către Agenţia Naţională de Administrare Fiscală.”


	14. Articolul 13 se modifică şi va avea următorul cuprins:

Alin.(1) – (2) nemodificate
	Pentru respectarea normelor de tehnică legislativă.

	17. 
	
	15. Anexele nr.1 şi 2 se modifică şi se înlocuiesc cu anexele nr.1 şi 2 la prezenta lege.


	Nemodificat


	

	18. 
	
	Art.II. - Legea nr.52/2011 privind exercitarea unor activităţi cu caracter ocazional desfăşurate de zilieri, publicată în Monitorul Oficial al României, Partea I, nr.276 din 20 aprilie 2011, cu modificările şi completările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.


	Nemodificat


	

	19. 
	Legea nr. 416/2001

Art.8. - (1) La stabilirea venitului net lunar al familiei sau, după caz, al persoanei singure se iau în considerare toate veniturile pe care membrii acesteia le-au realizat în luna anterioară depunerii cererii, inclusiv cele care provin din drepturi de asigurări sociale de stat, asigurări de şomaj, indemnizaţii, alocaţii şi ajutoare cu caracter permanent, indiferent de bugetul din care se suportă, obligaţii legale de întreţinere şi alte creanţe legale, cu excepţia alocaţiei pentru susţinerea familiei prevăzute de Legea nr. 277/2010 privind alocaţia pentru susţinerea familiei, cu modificările şi completările ulterioare, a bugetului personal complementar prevăzut de Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, a ajutoarelor de stat acordate în baza Ordonanţei Guvernului nr. 14/2010 privind măsuri financiare pentru reglementarea ajutoarelor de stat acordate producătorilor agricoli, începând cu anul 2010, aprobată cu modificări şi completări prin Legea nr. 74/2010, cu completările ulterioare, a burselor de studiu şi a burselor sociale, precum şi a sprijinului financiar prevăzut de Hotărârea Guvernului nr. 1.488/2004 privind aprobarea criteriilor şi a cuantumului sprijinului financiar ce se acordă elevilor în cadrul Programului naţional de protecţie socială "Bani de liceu", cu modificările şi completările ulterioare.
	Art.III. - Alineatul (1) al articolului 8 din Legea nr.416/2001 privind venitul minim garantat, publicată în Monitorul Oficial al României, Partea I, nr.401 din 20 iulie 2001, cu modificările şi completările ulterioare, se modifică şi va avea următorul cuprins:

„Art.8. - (1) La stabilirea venitului net lunar al familiei sau, după caz, al persoanei singure, se iau în considerare toate veniturile pe care membrii acesteia le-au realizat în luna anterioară depunerii cererii, inclusiv cele care provin din drepturi de asigurări sociale de stat, asigurări de şomaj, indemnizaţii, alocaţii şi ajutoare cu caracter permanent, indiferent de bugetul din care se suportă, obligaţii legale de întreţinere şi alte creanţe legale, cu excepţia alocaţiei pentru susţinerea familiei prevăzute de Legea nr.277/2010 privind alocaţia pentru susţinerea familiei, republicată, cu modificările ulterioare, a bugetului personal complementar prevăzut de Legea nr.448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, a ajutoarelor de stat acordate în baza Ordonanţei Guvernului nr.14/2010 privind măsuri financiare pentru reglementarea ajutoarelor de stat acordate producătorilor agricoli, începând cu anul 2010, aprobată cu modificări şi completări prin Legea nr.74/2010, cu completările ulterioare, a burselor de studiu şi a burselor sociale, a sprijinului financiar prevăzut de Hotărârea Guvernului nr. 1488/2004 privind aprobarea criteriilor şi a cuantumului sprijinului financiar ce se acordă elevilor în cadrul Programului naţional de protecţie socială „Bani de liceu”, cu modificările şi completările ulterioare, precum şi veniturile obţinute din activităţile cu caracter ocazional desfăşurate de zilieri în condiţiile Legii nr.52/2011 privind exercitarea unor activităţi cu caracter ocazional desfăşurate de zilieri, cu modificările şi completările ulterioare.”

	Nemodificat


	

	20. 
	
	Art.IV. - (1) Prezenta lege intră în vigoare la 90 de zile de la data publicării în Monitorul Oficial al României, Partea I.
(2) În termen de 60 zile de la data intrării în vigoare a prezentei legi ministrul muncii, familiei, protecţiei sociale şi persoanelor vârstnice şi ministrul finanţelor publice vor aproba, prin ordin comun, normele metodologice de aplicare a prezentei legi.


	Alin.(1) nemodificat

(2) În termen de 90 de zile de la data intrării în vigoare a prezentei legi, Ordinul comun 
nr.1.439/1930 din 2011 al ministrului muncii, familiei şi protecţiei sociale, interimar, şi al ministrului finanţelor publice pentru aprobarea Normelor metodologice de aplicare a Legii nr.52/2011 privind exercitarea unor activităţi cu caracter ocazional desfăşurate de zilieri, se modifică în mod corespunzător.
Autor: domnul deputat Florin Iordache

	Pentru respectarea normelor de tehnică legislativă.

	21. 
	Anexa nr.1 la Legea nr.52/2011 se regăseşte la pag.23


	Anexa nr.1 la Legea nr.52/2011 se regăseşte la pag.24.


	Nemodificată
	

	22. 
	Anexa nr.2 la Legea nr.52/2011 se regăseşte la pag.25.


	Anexa nr.2 la Legea nr.52/2011 se regăseşte la pag.26.


	Anexa nr.2 la Legea nr.52/2011 modificată se regăseşte la pag.27.


	


Text act normativ de bază

Legea nr.52/2011
ANEXA Nr. 1: 
REGISTRUL DE EVIDENŢĂ A ZILIERILOR
- model -

Beneficiar ...............................
CUI ...............................

	Nr. crt.
	Data de desfăşurare a activităţii
	Numele şi prenumele zilierului
	Actul de identitate
	CNP
	Semnătura zilierului la începerea activităţii
	Locul executării activităţii
	Remuneraţia brută convenită
	Remuneraţia netă plătită
	Semnătura de confirmare de primire a banilor
	Loc pentru ştampila şi semnătura beneficiarului

	1
	2
	3
	4
	5
	6
	7
	8
	9
	10
	11


Text adoptat de Senat

Anexa nr. 1: 

(Anexa nr.1 la Legea nr.52/2011)

REGISTRUL DE EVIDENŢĂ A ZILIERILOR
- model -

Beneficiar

CUI

Cod CAEN

Semnificaţia coloanelor din tabelul de mai jos este următoarea:
A - Remuneraţia brută convenită.
B - Remuneraţia netă plătită.
C - Semnătura de confirmare de primire a banilor.
D - Loc pentru ştampila şi semnătura beneficiarului.
E - Acordul părinţilor/reprezentanţilor legali pentru minorul/minorii care desfăşoară activitate ca zilieri.

	Nr. crt.
	Data de desfăşurare a activităţii
	Numele şi prenumele zilierului
	Actul de identitate şi CNP
	Semnătura zilierului pentru asumarea pe proprie răspundere că starea sănătăţii sale îi permite desfăşurarea activităţii
	Semnătura zilierului la începerea activităţii după efectuarea instruirii în domeniul securităţii şi sănătăţii în muncă
	Domeniul de activitate principal sau secundar; locul executării activităţii
	Nr. de ore lucrate
	A
	B
	C
	D
	E

	1
	2
	3
	4
	5
	6
	7
	8
	9
	10
	11
	12
	13


Text act normativ de bază - Legea nr.52/2011
ANEXA Nr. 2 :

INSTRUCŢIUNI DE COMPLETARE 
a Registrului de evidenţă a zilierilor

1. Beneficiar - se completează datele de identificare a beneficiarului, după cum urmează: numele persoanei fizice, denumirea persoanei juridice, a persoanei fizice autorizate, a întreprinzătorului persoană fizică titular al întreprinderii individuale, al întreprinderii familiale, codul unic de înregistrare, sediul, după caz.

2. În coloana nr. 1 - Nr. crt. - se vor numerota în ordine, începând cu numărul 1, lucrătorii zilieri.

3. În coloana nr. 2 - Data de desfăşurare a activităţii - se va trece data fiecărei zile de lucru a zilierului.

4. În coloana nr. 3 - Numele şi prenumele zilierului - se vor trece numele şi prenumele zilierului.

5. În coloana nr. 4 - Actul de identitate - se va trece tipul actului (BI, CI, paşaport), seria şi numărul acestuia.

6. În coloana nr. 5 - CNP - se va trece codul numeric personal din actul de identitate al zilierului.

7. În coloana nr. 6 - Semnătura zilierului la începerea activităţii - zilierul va semna zilnic în această rubrică, înainte de începerea activităţii şi după instructajul făcut de beneficiar.

8. În coloana nr. 7 - Locul executării activităţii - se va trece explicit unde se desfăşoară activitatea zilierului (fermă, grădină, pădure etc.).

9. În coloana nr. 8 - Remuneraţia brută convenită - se va preciza suma stabilită prin negociere între părţi.

10. În coloana nr. 9 - Remuneraţia netă plătită - se va preciza suma netă cuvenită zilierului, după scăderea impozitului pe venit.

11. În coloana nr. 10 - Semnătura de confirmare de primire a banilor - zilierul va semna pentru confirmarea primirii remuneraţiei nete cuvenite la sfârşitul zilei de lucru sau la sfârşitul perioadei activităţii, potrivit art. 5 alin. (2) lit. e).

12. În coloana nr. 11 - Loc pentru ştampila şi semnătura beneficiarului - beneficiarul va semna şi va aplica ştampila.

Text adoptat de Senat
ANEXA Nr. 2: 

(Anexa nr.2 la Legea nr. 52/2011)
INSTRUCŢIUNI DE COMPLETARE 
a Registrului de evidenţă a zilierilor

1. Beneficiar - se completează datele de identificare a beneficiarului, după cum urmează: denumirea persoanei juridice, cod unic de înregistrare, sediul.
2. CUI – codul unic de înregistrare a beneficiarului.

3. Cod CAEN – diviziunea/grupa/clasa activităţii economice pentru care beneficiarul s-a înregistrat să desfăşoare activitate.

4. În coloana nr. 1 - Nr. crt. - se vor numerota în ordine, începând cu numărul 1, lucrătorii zilieri.

5. În coloana nr. 2 - Data de desfăşurare a activităţii - se va trece data fiecărei zile de lucru a zilierului.

6. În coloana nr. 3 - Numele şi prenumele zilierului - se vor trece numele şi prenumele zilierului.

7. În coloana nr. 4 - Actul de identitate şi CNP- se va trece tipul actului (BI, CI, paşaport), seria şi numărul acestuia şi codul numeric personal din actul de identitate al zilierului.

8. În coloana nr. 5 - Semnătura zilierului pentru asumarea pe proprie răspundere că starea sănătăţii sale îi permite desfăşurarea activităţii - zilierul va semna zilnic, înainte de începerea activităţii.

9. În coloana nr. 6 - Semnătura zilierului la începerea activităţii, după efectuarea instruirii în domeniul securităţii şi sănătăţii în muncă - zilierul va semna zilnic, înainte de începerea activităţii şi după efectuarea instruirii în domeniul securităţii şi sănătăţii în muncă.
10. În coloana nr. 7- Domeniul de activitate şi locul executării activităţii - se va trece explicit activitatea din CAEN şi unde se desfăşoară activitatea zilierului (fermă, grădină, pădure etc.).

11. În coloana nr. 8 – Nr. de ore lucrate – nr. de ore lucrate de zilier în fiecare zi.

12. În coloana nr.9 - Remuneraţia brută convenită - se va preciza suma stabilită prin negociere între părţi.

13. În coloana nr. 10 - Remuneraţia netă plătită - se va preciza suma netă cuvenită zilierului, după scăderea impozitului pe venit.

14. În coloana nr. 11 -  "Semnătura de confirmare de primire a banilor" zilierul va semna pentru confirmarea primirii remuneraţiei nete cuvenite la sfârşitul zilei de lucru.
15. În coloana nr. 12 - Loc pentru ştampila şi semnătura beneficiarului - beneficiarul va semna şi va aplica ştampila.

16. În coloana nr. 13 – Numărul de înregistrare notarială a acordului părinţilor/reprezentanţilor legali pentru minorul/minorii care desfăşoară activitate ca zilieri.

Text adoptat de Comisie

ANEXA Nr. 2: 

(Anexa nr.2 la Legea nr. 52/2011)
INSTRUCŢIUNI DE COMPLETARE 
a Registrului de evidenţă a zilierilor

1. Beneficiar - se completează datele de identificare a beneficiarului, după cum urmează: denumirea persoanei juridice, persoanei fizice autorizate, întreprinderii individuale sau întreprinderii familiale, codul unic de înregistrare, sediul, după caz.
2. CUI – codul unic de înregistrare a beneficiarului.

3. Cod CAEN – diviziunea/grupa/clasa activităţii economice pentru care beneficiarul s-a înregistrat să desfăşoare activitate.

4. În coloana nr. 1 - Nr. crt. - se vor numerota în ordine, începând cu numărul 1, lucrătorii zilieri.

5. În coloana nr. 2 - Data de desfăşurare a activităţii - se va trece data fiecărei zile de lucru a zilierului.

6. În coloana nr. 3 - Numele şi prenumele zilierului - se vor trece numele şi prenumele zilierului.

7. În coloana nr. 4 - Actul de identitate şi CNP - se va trece tipul actului (BI, CI, paşaport), seria şi numărul acestuia şi codul numeric personal din actul de identitate al zilierului.

8. În coloana nr. 5 - Semnătura zilierului pentru asumarea pe proprie răspundere că starea sănătăţii sale îi permite desfăşurarea activităţii - zilierul va semna zilnic, înainte de începerea activităţii.

9. În coloana nr. 6 - Semnătura zilierului la începerea activităţii, după efectuarea instruirii în domeniul securităţii şi sănătăţii în muncă - zilierul va semna zilnic, înainte de începerea activităţii şi după efectuarea instruirii în domeniul securităţii şi sănătăţii în muncă.
10. În coloana nr. 7 - Domeniul de activitate şi locul executării activităţii - se va trece explicit activitatea din CAEN şi locul unde se desfăşoară activitatea zilierului (fermă, grădină, pădure etc.). 
11. În coloana nr. 8 – Nr. de ore lucrate – numărul de ore lucrate de zilier în fiecare zi.

12. În coloana nr.9 - Remuneraţia brută convenită - se va preciza suma stabilită prin negociere între părţi.

13. În coloana nr. 10 - Remuneraţia netă plătită - se va preciza suma netă cuvenită zilierului, după scăderea impozitului pe venit.

14. În coloana nr. 11 -  Semnătura de confirmare de primire a banilor - zilierul va semna pentru confirmarea primirii remuneraţiei nete cuvenite la sfârşitul zilei de lucru.
15. În coloana nr. 12 - Loc pentru ştampila şi semnătura beneficiarului - beneficiarul va semna şi va aplica ştampila.

16. În coloana nr. 13 – Acordul părinţilor/reprezentanţilor legali pentru minorul/minorii care desfăşoară activitate ca zilieri.

